ຍີ່ປຸ່ນສັ່ງໃຫ້ TEPCO ຈ່າຍເງິນຊົດເຊີຍ
ລັດຖະບານຍີ່ປຸ່ນ ສັ່ງໃຫ້ບໍລິສັດໄຟຟ້າໂຕກຽວ ເລີ້ມຈ່າຍເງິນຊົດເຊີຍ ໃຫ້ພວກທີ່ຖືກຍົກຍ້າຍ
ລັດຖະບານຍີ່ປຸ່ນໃນວັນສຸກມື້ນີ້ໄດ້ສັ່ງໃຫ້ບໍລິສັດໄຟຟ້າໂຕກຽວຫຼື TEPCO ເລີ້ມຈ່າຍເງິນ ຊົດເຊີຍຂັ້ນຕົ້ນໃຫ້ແກ່ເກືອບ 50,000 ຄອບຄົວທີ່ອາໄສຢູ່ໃນລັດສະໝີ 30 ຫຼັກກິໂລແມັດ ອ້ອມແອ້ມໂຮງໄຟຟ້ານິວເຄລຍ Fukushima ທີ່ໄດ້ຮັບຄວາມເສຍຫາຍນັ້ນ ປະທານຂອງບໍລິສັດ TEPCO ທ່ານ Masataka Shimizu ກ່າວວ່າ ຄອບຄົວເຫຼົ່ານີ້ຈະ ໄດ້ຮັບເງິນຈຳນວນ 12,000 ໂດລາ ໂດຍທີ່ຄອບຄົວມີແຕ່ສະມາຊິກຄົນດຽວຈະໄດ້ຮັບ ເງິນ 75% ຂອງຈຳນວນດັ່ງກ່າວ ລັດຖະມົນຕີອຸດສາຫະກຳຂອງຍີ່ປຸ່ນທ່ານ Banri Kaieda ກ່າວວ່າ ທ່ານຢາກໃຫ້ບໍລິສັດ ໄຟຟ້າໂຕກຽວເລີ້ມຈ່າຍເງິນໂດຍໄວເພື່ອໃຫ້ຄວາມຊ່ອຍເຫຼືອກ່ຽວກັບຄ່າໃຊ້ຈ່າຍຕ່າງໆໃນ ໄລຍະສັ້ນສຳລັບພວກທີ່ຕ້ອງໄດ້ຍົກຍ້າຍອອກໜີຢ່າງໄວວາ ທີ່ມີແຕ່ສິ່ງຈຳເປັນທໍ່ນັ້ນຕິດ ໂຕໄປນຳ ເຈົ້າແຂວງໆ Fukushima ທ່ານ Yuhei Sato ກ່າວວ່າ ການຈ່າຍເງິນຊົດເຊີຍໃນຂັ້ນຕົ້ນ ນີ້ແມ່ນໜ້ອຍຫຼາຍ ສຳລັບເງິນທີ່ຈຳເປັນຕ້ອງໄດ້ໃຊ້ຈ່າຍ ທ່ານເວົ້າວ່າ ທ່ານຈະທວງໃຫ້ ບໍລິສັດ TEPCO ແລະລັດຖະບານຍີ່ປຸ່ນ ຈ່າຍເງິນໃຫ້ໂດຍເຕັມ ຍ້ອນຊີວິດຂອງພວກທີ່ ຖືກຍົກຍ້າຍໄດ້ຖືກລົບກວນນັ້ນ ເຈົ້າໜ້າທີ່ເວົ້າວ່າ ມີເກືອບ 140,000 ຄົນທີ່ໄດ້ຫຼົບໜີອອກຈາກເຂດທີ່ມີກຳມັນຕະພາບລັງ ສີນັ້ນຍັງອາໄສຢູ່ຕາມບ່ອນຫຼົບໄພແຫ່ງຕ່າງໆ